Khawzawl District-ah PMEGP hnuaia loan lak theih,"1476/2024-2025 7th August, 2024: Lead District Manager, SBI, Champhai & Khawzawl chuan Khawzawl District chhungah Prime Minister's Employment Generation Programme (PMEGP) hnuaiah loan pek theih zatah thutlukna an siam tawh tih a puang a, a duh apiang tan loan a dil theih a ni. PMEGP hi sumdawnna lampang lut duh tana loan pek nana sawkar hmalakna a ni a, Central Khadi and Village Industries Commission (KVIC), State Khadi and Village Industries Board (KVIB) leh District Industries Centres (DIC) kal tlanga pek theih a ni a, a vaiin project 38 pui tura duan niin thawk turin mi 418 la tura duan a ni bawk. Khawzawl district-ah SBI, Khawzawl leh Biate Branch, Union Bank of India, MRB, Khawzawl, Kawlkulh, Khawhai leh Sialhawk Branch te leh MCAB Khawzawl atang te hian a dil theih a, online in www.kviconline.gov.in/pmegpeportal/pmegphome/index.jsp ah hian hming a thehluh theih bawk a ni.",Dated: 7 th Aug 24 12:43 PM,https://dipr.mizoram.gov.in/post/khawzawl-district-ah-pmegp-hnuaia-loan-lak-theih